stanford-oval/wikipedia huggingface dataset:
Joutsenlammi (Hausjärvi)

| Joutsenlammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hausjärvi
Koordinaatit:  60°50′24″N, 24°58′17″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Puujoen alue (35.82)
Laskujoki:  ei laskuojaa 
Järvinumero:  35.823.1.005
Mittaustietoja
Pinnankorkeus:  120,9  m 
Rantaviiva:  0,52 km  
Pinta-ala:  1,698  ha 
 fiJoutsenlammi 
Joutsenlammi  on Kanta-Hämeessä Hausjärvellä Puujaan kylän lähellä sijaitseva lampi.
Maantietoa

Lammen luoteispuolella 50 ympäristöään korkeammalle kohoava Piippukallio on siellä huippua 25 metriä matalammalla olevan lammen suojana länsituulilta. Lammen pinta-ala on 1,7 hehtaaria ja se on 200 metriä pitkä ja 100 metriä leveä. Sen rantaviivan pituus on 500 metriä ja rannat ovat avosuota ja ympäristö suota. Rannan tuntumaan on rakennettu kaksi vapaa-ajan asuntoa, joille johtaa tie Puujaan kylältä.
Vesistösuhteet

Lampi kuuluu Kokemäenjoen vesistössä Vanajan reitin valuma-alueella Puujoen alueeseen. Se jaetaan vielä Ansionjärven alueeseen, johon lampi kuuluu. Lammen vedenpinnan korkeus on 120,9 metriä mpy. Siihen ei laske metsäojia ja laskuojakin puuttuu karttojen mukaan.
Historiaa

Vuoden 1964 peruskartassa lampi oli autio , mutta siitä lähti luontaiselta vaikuttava suo-oja alempana sijaitsevalle Laakeasuolle. Seuraavassa vuoden 1979 kartassa oli lammelle ilmaantunut kaksi vapaa-ajan asuntoa. Niille johtava tie kiersi suon itälaitaa ja patosi lammen laskuojaa niin, että lampi tulvi lähes kaksinkertaiseksi. Seuraavassa vuoden 1988 kartassa lampi oli taas kutistunut entiselleen.
Jozef Chełmoński

Omakuva
Jozef Chełmoński (7. marraskuuta 1849 Boczki – 6. huhtikuuta 1914 Kuklówka Zarzeczna) oli puolalainen taidemaalari, realismin johtava edustaja maassaan. Hän opiskeli ensin Varsovan piirustuskoulussa ja jatkoi opintojaan Münchenin taideakatemiassa, missä hän tutustui Münchenin muihin puolalaisiin taiteilijoihin. Hän oleskeli jonkun aikaa myös Ukrainassa ennen paluutaan Puolaan. Puolalaiset kriitikot väheksyivät realismia, joten Chelmonski muutti Pariisiin 1875. Hän palasi Puolaan 1887. Monet Chelmonskin työt esittävät näkymiä hänen matkoiltaan Liettuaan, Ukrainaan ja lähiseuduille.
Aiheesta muualla

Kuvia tai muita tiedostoja aiheesta Jozef Chełmoński Wikimedia Commonsissa
John Betjeman

| John Betjeman |
| --- | --- |

Henkilötiedot
Koko nimi:  John Betjeman
Syntynyt: 28. elokuuta 1906 Highgate, Lontoo, Englanti
Kuollut: 19. toukokuuta 1984 (77 vuotta) Trebetherick, Cornwall, Britannia
Kansalaisuus:  Englanti
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
John Betjeman (28. elokuuta 1906 Highgate, Lontoo, Englanti – 19. toukokuuta 1984 Trebetherick, Cornwall, Britannia) oli brittiläinen runoilija.
Betjemanin isä oli varakas liikemies. Betjeman oli T. S. Eliotin oppilas. Hänen esikoiskokoelmansa Mount Zion ilmestyi 1933, samoin hänen arkkitehtuuriaiheinen teoksensa Ghastly Good Taste. Hän puolustaa teoksissaan vanhan arkkitehtuurin säilyttämistä. Hänen nostalgiansa sai erityisesti toisen maailmansodan jälkeen vastakaikua epävarmassa maailmantilanteessa. Hän tekee pilkkaa "edistyksestä". Hän sai aateliarvon ja 1972 nimityksen hovirunoilijaksi (Poet laureate). Hän kirjoitti myös opaskirjoja Englannista ja esseekokoelmia arkkitehtuurista.
Suomennettu tuotanto

Slough, suom. Antti Nylén, julkaisussa: Nuori Voima: kirjallisen kulttuurin lehti 2006; nro 4
Aiheesta muualla

Kuvia tai muita tiedostoja aiheesta John Betjeman Wikimedia Commonsissa
Jiuzhaigou

Kuvaa Jiuzhaigoun laaksosta
Jiuzhaigou (kiin. 九寨沟, Jiǔzhàigōu, Yhdeksän kylän laakso, tiib. Sicadêgu) on luonnonsuojelualue Sichuanin maakunnan pohjoisosassa Kiinassa. Vuonna 1992 Unescon maailmanperintökohteeksi hyväksytty alue on tunnettu monista monikerroksisista vesiputouksistaan ja värikkäistä järvistään.
Luonto

Jiuzhaigoun ekosysteemi luokitellaan lauhkean vyöhykkeen lehtimetsäksi, johon on myös sekoittunut vuoristokasvillisuutta. Melkein 300 km² alueesta on aarniometsää. Nämä metsät ovat syksyisin ruskan peitossa tehden alueesta merkittävän matkailukohteen. Jiuzhaigoussa kasvaa monia mielenkiintoisia kasvilajeja, kuten kotoperäisiä alppiruusuja ja bambuja.
Uhanalaiset isopanda ja lumiapina asuvat suojelualueella, mutta kummankin populaatiot ovat hyvin pieniä ja eristyneitä. Laaksossa elää myös noin 140 lintulajia.
Geologia ja hydrologia

Jiuzhaigoun maisemat ovat muodostuneet jäätiköiden sekä hydrologisen ja tektonisen toiminnan seurauksena. Maakerrokset ovat pääasiassa karbonaattikiviä, kuten esimerkiksi dolomiittiä, ja myös jonkin verran hiekka- ja savikiveä.
Laaksoon kuuluu kolme itsenäistä rotkoa, joita sanotaan välillä myös laaksoiksi suuren kokonsa vuoksi. Lisäksi laaksossa sijaitsee yksi Jangtsen vesistöön kuuluvan Jialing-joen lähteistä.
Jiuzhaigou tunnetaan parhaiten kymmenistä sinisen, vihreän ja turkoosin värisistä järvistä, jotka ovat muodostuneet jäätiköiden seurauksena. Kivivyöryt ja muut luonnonilmiöt patosivat järvet ja sitten jähmettyivät karbonaattivarastoista.selvennä Joissakin järvissä on suuria määriä kalsiumkarbonaattia, minkä seurauksena niiden vedet ovat todella kirkkaita ja syvätkin pohjat ovat nähtävissä pinnalta.
Jotkut vähemmän vakaista padoista ja muodostumista on keinotekoisesti vahvistettu. Matkailijoita on kielletty tekemästä suoraa kosketusta järviin.
Aiheesta muualla

Kuvia tai muita tiedostoja aiheesta Jiuzhaigou Wikimedia Commonsissa
Jiuzhaigou UNESCOn maailmanperintöluettelon sivuilla (englanniksi) (ranskaksi)
Radio86.fi: Jiuzhaigou – Neljän vuodenajan keijukaismaa
UNESCOn Biosphere Reserves Programme (englanniksi)
Protected Areas Programme (Arkistoitu – Internet Archive) (englanniksi)
Virtual Tour[vanhentunut linkki] (englanniksi)
Taulukko laakson luonnonmuodostumista (Arkistoitu – Internet Archive) (englanniksi)
Travel-in-China (ranskaksi)
Unescon maailmanperintökohteet Kiinassa
Chengden kesäpalatsi ja ympärillä olevat temppelit
Chengjiangin fossiilialue
Dazun kalliokaiverrukset
Dengfengin historialliset monumentit "Taivaan ja maan keskellä"
Emeivuori ja Leshanin jättiläisbuddha
Ensimmäisen Qin-keisarin mausoleumi
Etelä-Kiinan karstialueet
Fanjingvuori
Fujianin tulout
Goguryeo-kuningaskunnan pääkaupungit ja hautakummut
Hangzhoun Xihujärven kulttuurimaisema
Honghen hanien riisipenkereiden kulttuurimaisema
Huanglongin maisema-alue
Huangshanvuoristo
Hubein Shennongjia
Jiuzhaigoun maisema-alue
Kaipingin diaolout ja kylät
Keisarinkanava
Kesäpalatsi, keisarillinen puutarha Pekingissä
Kiinan danxia
Kiinan muuri (Badaling, Shanhai-sola ja Jiayu-sola)
Kulangsu: historiallinen kansainvälinen siirtokunta
Kungfutsen temppeli ja hautausmaa sekä Kongin sukukartano Qufussa
Lijiangin vanhakaupunki
Longmenin luolat
Lushanin kansallispuisto
Macaon historiallinen keskusta
Ming- ja Qing-dynastioiden keisarilliset haudat
Ming- ja Qing-dynastioiden keisarilliset palatsit Pekingissä ja Shenyangissa (Kielletty kaupunki ja Mukdenin palatsi)
Mogao-luolat
Muinaiset kylät Etelä-Anhuissa - Xidi ja Hongcun
Pingyaon vanhakaupunki
Potala-palatsin historiallinen kokonaisuus Lhasassa
Qingchengvuori ja Dujiangyanin kastelujärjestelmä
Qinghain Hoh Xil
Sanqingshanin kansallispuisto
Sichuanin isopandan rauhoitusalueet
Silkkitie: Chang’anin–Tianshanin käytävän reittiverkosto (jaettu Kazakstanin ja Kirgisian kanssa)
Suzhoun klassiset puutarhat
Taivaan temppeli, keisarillinen uhrialttari Pekingissä
Taivuori
Tienšan Sinkiangissa
Tusi-kohteet
Wudangvuorten muinainen rakennusryhmä
Wulingyuanin maisema-alue
Wutaivuori
Wuyivuoristo
Xanadun rauniot
Yinxu
Yungangin luolat
Yunnanin kolmen rinnakkaisen joen suojelualueet
Zhoukoudianin pekinginihmisen löytöpaikka
Zuojiang Huashanin kalliomaalausten kulttuurimaisema
Pandajärvi (熊猫海, Xióngmāo Hǎi)
John Cockett

| Mitalit> Maa:   Iso-Britannia.Miesten maahockey. Olympialaiset  | Mitalit> Maa:   Iso-Britannia.Miesten maahockey. Olympialaiset  | Mitalit> Maa:   Iso-Britannia.Miesten maahockey. Olympialaiset  | Maa:   Iso-Britannia> Miesten maahockey. |
| --- | --- | --- | --- |
|  Pronssia | Helsinki 1952 |  |  |
John Ashley Cockett (23. joulukuuta 1927 Broadstairs – 15. helmikuuta 2020 Norfolk) oli brittiläinen maahockeypelaaja ja olympiamitalisti.
Cockett kuului Ison-Britannian olympiapronssia voittaneeseen joukkueeseen Helsingissä 1952. Hän pelasi olympiaturnauksessa kolmessa ottelussa. Hän pelasi maajoukkueessa myös kuudessa ottelussa Melbournen kesäolympialaisissa 1956, missä Iso-Britannia sijoittui neljänneksi. Cockett pelasi myös krikettiä.
Aiheesta muualla

John Cockett Kansainvälinen olympiakomitea. (englanniksi)
Johannelundin metroasema

Johannelundin metroasema on Tukholman metron asema Vinstan kaupunginosassa. Asema on 1 700 päivittäisellä matkustajallaan metron toiseksi vähiten käytetty asema Enskede gårdin jälkeen.
Aseman laituria
Aseman laituria
Aiheesta muualla

| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Hässelby gårdin metroasema ▷ Hässelby strandin metroasema |  |  Linja 19 |  | Vällingbyn metroasema ▷ Hagsätran metroasema |
muokkaa wikidataa
Jousiammunta kesäolympialaisissa 1908

Jousiammunta
Vuoden 1908 kesäolympialaisten jousiammunta järjestettiin 17. – 18. heinäkuuta 1908 Lontoossa, Yhdistyneessä kuningaskunnassa. Tämä oli kolmas kerta kun laji oli mukana olympialaisten ohjelmassa. Mukana oli 57 osanottajaa kolmesta eri maasta, joista miehiä oli 32 ja naisia 25. Tapahtumia oli kolme.
Mitalistit > Miehet

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Tapahtuma | Kultaa | Kultaa | Hopeaa | Hopeaa | Pronssia | Pronssia |
| Kaksoisyorkilaiskierros |  Yhdistynyt kuningaskunta William Dod | 815 |  Yhdistynyt kuningaskunta Reginald Brooks-King | 768 |  Yhdysvallat Henry Barber Richardson | 760 |
| Mannermainen tyyli |  Ranska Eugène Grisot | 263 |  Ranska Louis Vernet | 256 |  Ranska Gustave Cabaret | 255 |
Mitalistit > Naiset

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Tapahtuma | Kultaa | Kultaa | Hopeaa | Hopeaa | Pronssia | Pronssia |
| Kaksoiskansalliskierros |  Yhdistynyt kuningaskunta Queenie Newall | 688 |  Yhdistynyt kuningaskunta Lottie Dod | 642 |  Yhdistynyt kuningaskunta Beatrice Hill-Lowe | 618 |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdistynyt kuningaskunta | 2 | 2 | 1 | 5 |
| 2. |  Ranska | 1 | 1 | 1 | 3 |
| 2. |  Yhdysvallat | 0 | 0 | 1 | 1 |
William Dod.
Queenie Newall.
Käännös suomeksi
Jennifer Love Hewitt

| Jennifer Love Hewitt |
| --- | --- |
 Jennifer Love Hewitt tammikuussa 2008
Henkilötiedot
Syntynyt: 21. helmikuuta 1979 (ikä 45)  Waco, Texas
Ammatti:  näyttelijä laulaja televisiotuottaja
Puoliso:  Brian Hallisay (2012–)
Lapset:  2
Näyttelijä
Aktiivisena:  1989–
Merkittävät roolit:  Sarah Reeves Merrin (Viiden juttu) Julie James (Tiedän mitä teit viime kesänä) Melinda Gordon (Aavekuiskaaja)
Palkinnot
 Young Artist (1994) Teen Choice (1999) Blimp Award (2003) Saturn (2007) 
Aiheesta muualla
Viralliset kotisivut
IMDb 
Elonet
Jennifer Love Hewitt (s. 21. helmikuuta 1979 Waco, Texas, Yhdysvallat) on yhdysvaltalainen näyttelijä, laulaja ja tuottaja. Lapsena uransa aloittanut Hewitt teki läpimurtonsa televisiosarjassa Viiden juttu (1995–1999) ja nousi filmitähdeksi kauhuelokuvan Tiedän mitä teit viime kesänä (1997) myötä. Vuosina 2005–2010 hän näytteli pääroolia televisiosarjassa Aavekuiskaaja.
Varhaisvaiheet

Hewitt syntyi Wacossa, Texasissa Patricia Mae ja Herbert Daniel Hewittille. Hän ja hänen isoveljensä Todd Hewitt kasvoivat vanhempiensa erottua Nolanvillessä, Texasissa äitinsä luona. Jo nuorena Hewitt oli kiinnostunut musiikista, jonka myötä viihdeteollisuus tuli hänelle tutuksi. Hewitt muun muassa lauloi kolmevuotiaana kappaleen ”The Greatest Love of All” yleisön edessä eräässä konsertissa. Vuotta myöhemmin hän lauloi tanssiravintolassa oman versionsa kappaleesta ”Help Me Make It Through the Night”. Viisivuotiaana hänen meriittilistallaan oli laulamisen lisäksi vaadittavat taidot steppaamiseen ja balettiin. Ollessaan yhdeksänvuotias Hewitt liittyi Texas Show Teamiin, joka esiintyi Neuvostoliitossa asti. Vuosi tämän jälkeen kykyjenetsijät suosittelivat hänelle muuttoa Los Angelesiin, jonne hän muutti äitinsä kanssa pyrkiäkseen näyttelijän ja laulajan uralle.
Ura > Näyttelijänä

Muutettuaan Los Angelesiin Hewitt teki yli kaksikymmentä televisiomainosta, muun muassa Mattelin leluille. Lapsinäyttelijänä hän debytoi vuosina 1989–1991 Disney Channelin lastensarjassa Kids Incorporated, jossa hän esiintyi nimellä ”Love Hewitt”. Sen jälkeen hän näytteli muutamassa lyhytikäisessä televisiosarjassa, kunnes sai roolin Fox-kanavan suositusta nuortensarjasta Viiden juttu vuonna 1995. Hewitt näytteli sarjassa Sarah Reeves Merriniä sen toisesta kaudesta alkaen.
Ensimmäisen filmiroolinsa Hewitt teki independent-elokuvassa Munchie vuonna 1992. Hänen ensimmäinen pääroolinsa oli vuoden 1993 elokuvassa Little Miss Millions. Vuonna 1997 ensi-iltaan tullut kauhuelokuva Tiedän mitä teit viime kesänä teki Hewittistä filmitähden. Hän uusi roolinsa Julie Jamesina myös elokuvan jatko-osassa ja oli pääroolissa high school-komediassa Nyt bailataan (1998). Vuonna 2000 Hewitt näytteli aikuista Audrey Hepburnia televisioelokuvassa Audrey Hepburnin tarina.
Vuosina 2005–2010 Hewitt näytteli pääosaa televisiosarjassa Aavekuiskaaja. Seuraavan pääroolin hän sai sarjasta The Client List (2012–13).
Ura > Laulajana

Näyttelijänuran ohella Hewitt on julkaissut neljä studioalbumia. Hän julkaisi debyyttialbuminsa nimeltä Love Songs ollessaan 12-vuotias. Levyä myytiin yksinomaisesti Japanissa. Hewittin kaksi seuraavaa albumia julkaistiin Atlantic Recordsin kautta, mutta ne eivät myyneet. Hewittin menestyksekkäin single on ”How Do I Deal”, joka äänitettiin elokuvan Tiedän yhä mitä teit viime kesänä soundtrackille. Kappale nousi muun muassa Billboard Hot 100-listan sijalle 59. Hänen viimeisin albuminsa julkaistiin Jive Recordsin vuonna 2002, ja se pääsi Billboard 200-listan sijalle 37.
Yksityiselämä

Vuoden 2005 lopulla Hewitt alkoi seurustella Ross McCallin kanssa, kun tämä esiintyi Aavekuiskaajassa. He kihlautuivat Havaijilla marraskuussa 2007. Hewitt purki kihlauksen vuonna 2008. Sen jälkeen hän seurusteli näyttelijä Jamie Kennedyn kanssa.
Hewitt alkoi seurustella näyttelijä Brian Hallisayn kanssa vuonna 2012. He avioituivat seuraavana vuonna ja saivat tyttären. Vuonna 2015 parille syntyi poika ja kolmannen lapsen on määrä syntyä vuonna 2022.
Aiheesta muualla

Kuvia tai muita tiedostoja aiheesta Jennifer Love Hewitt Wikimedia Commonsissa
Joseph Stein

Joseph Stein (30. toukokuuta 1912 – 24. lokakuuta 2010) oli yhdysvaltalainen libretisti. Hän nousi kansainväliseen kuuluisuuteen musikaalikäsikirjoituksillaan, joiden joukossa ovat Viulunsoittaja katolla (1964) ja Zorba (1968).
Stein syntyi New Yorkissa juutalaiseen perheeseen. Bronxin kaupunginosassa varttunut Stein valmistui maisteriksi Columbian yliopistosta 1937 ja aloitti pitkän uransa Broadwaylla vuonna 1948. Hän voitti kaksi Tony-palkintoa ja oli lisäksi ehdolla kolmesti.
Joseph Stadler

| Joseph Stadelr> Henkilötiedot |
| --- | --- |
Koko nimi:  Joseph Francis Stadler
Syntynyt: 12. kesäkuuta 1880 Cleveland, Yhdysvallat
Kuollut: 25. helmikuuta 1950 (69 vuotta) Temple City, Yhdysvallat
Yleisurheilija
Laji:  vauhditon kolmiloikka vauhditon korkeushyppy
| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Hopeaa | St. Louis 1904 | vauhditon korkeushyppy |  |
|  Pronssia | St. Louis 1904 | vauhditon komiloikka |  |
Joseph Francis Stadler (12. kesäkuuta 1880 Cleveland – 25. helmikuuta 1950 Temple City) oli yhdysvaltalainen yleisurheilija ja olympiamitalisti.
Stadler osallistui olympialaisiin kerran, vuonna 1904 St. Louisissa. Hän saavutti kisoista hopeaa vauhdittomasta korkeushypystä tuloksella 1,44 metriä ja pronssia vauhdittomasta kolmiloikasta tuloksella 9,60 metriä.
Josep Torres Clavé

Josep Torres i Clavé (1906 Barcelona – 1939 Els Omellons) oli katalonialainen arkkitehti ja muotoilija. Hän oli merkittävä modernin liikkeen hahmo 1930-luvulla. Torres Clavé kuoli rintamalla Espanjan sisällissodassa.
Joystiq

| Joystiq |
| --- | --- |

Verkkosivusto:  http://www.joystiq.com/
Tyyppi:  Videopeliuutisblogi
Omistaja:  AOL
Avattu:  kesäkuu 2004
Suljettu:  tammikuu 2015
Joystiq on videopeliaiheinen blogi, joka perustettiin vuonna 2004. Sen päätoimittaja on Chris Grant. Joystiqin pääasiallinen kilpailija on toinen videopeliblogi Kotaku.
Uutisten lisäksi Joystiqissa julkaistaan videopeliennakoita- ja arvosteluita sekä podcastia.
Sivusto suljettiin tammikuussa 2015.
Aiheesta muualla

Joystiq (englanniksi)
Josep Palau i Fabre

Josep Palau i Fabre
Josep Palau i Fabre (21. huhtikuuta 1917 – 23. helmikuuta 2008) oli katalaaniksi kirjoittanut katalonialainen kirjailija ja runoilija sekä arvostettu kirjallisuuskriitikko.
Palau i Fabre syntyi Barcelonassa, Kataloniassa. Hänen isänsä oli taidemaalari ja somistaja. Hän itse opiskeli yliopistossa kirjallisuutta, asui vuosina 1946–1961 vakituisesti Pariisissa ja kirjoitti varsinkin 1950-luvun aikana aktiivisesti kirjallisuuslehtiin. Hän kuoli barcelonalaisessa sairaalassa 90 vuoden ikäisenä.
Palau i Fabre tuli runoutensa ohella tunnetuksi mm. näytelmäkirjallisuudestaan sekä kielenkääntäjänä; hänen katalaaniksi kääntämiensä kirjailijoiden joukkoon lukeutuu Antonin Artaud’n, Arthur Rimbaud’n ja Honoré de Balzacin kaltaisia keskeisiä nimiä. Palau i Fabre voitti uransa aikana useita Katalonian arvostetuimpiin kuuluvia kirjallisuuspalkintoja.
Joseph Francis Kweku Essien

Joseph Francis Kweku Essien (s. 25. marraskuuta 1945) on ghanalainen roomalaiskatolinen piispa. Hänet vihittiin papiksi 10. heinäkuuta 1977 ja nimitettiin Wiawson hiippakunnan piispaksi 22. joulukuuta 1999. Piispaksi vihkiminen seurasi 25. maaliskuuta 2000. Pääkonsekraattorina toimi Peter Kodwo Appiah Turkson, jota avustivat Dominic Kodwo Andoh ja André Pierre Louis Dupuy.
Jousiammunta kesäolympialaisissa 1904

Jousiammunta
Vuoden 1904 kesäolympialaisten jousiammunta järjestettiin 19. syyskuuta – 21. syyskuuta 1904 Francis Fieldillä, Saint Louisissa, Yhdysvalloissa. Tämä oli toinen kerta kun laji oli mukana olympialaisten ohjelmassa. Mukana oli 29 osanottajaa ainoastaan Yhdysvalloista. Tapahtumia oli kuusi.
Mitalistit > Miehet

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kaksoisyorkilaiskierros |  Yhdysvallat George Bryant |  Yhdysvallat Rober Williams |  Yhdysvallat William Thompson |
| Kaksoisamerikkalaiskierros |  Yhdysvallat George Bryant |  Yhdysvallat Rober Williams |  Yhdysvallat William Thompson |
| Joukkuekilpailu |  Yhdysvallat Potomac ArchersWilliam Thompson Rober Williams Lewis Maxon Galen Spencer |  Yhdysvallat Cincinnati ArchersC. S. Woodruff William Clark Charles Hubbard Samuel Duvall |  Yhdysvallat Boston ArchersGeorge Bryant Wallace Bryant Cyrus Dallin Henry Richardson |
Mitalistit > Naiset

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kaksoiskansalliskierros |  Yhdysvallat Matilda Howell |  Yhdysvallat Emma Cooke |  Yhdysvallat Jessie Pollock |
| Kaksoiskolumbialaiskierros |  Yhdysvallat Matilda Howell |  Yhdysvallat Emma Cooke |  Yhdysvallat Jessie Pollock |
| Joukkuekilpailu |  Yhdysvallat Cincinnati ArchersMatilda Howell Jessie Pollock Laura Woodruff Leonie Taylor |  Yhdysvallat Potomac ArchersEmma Cooke Mabel Taylor | Ei pronssimitalistia |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdysvallat | 6 | 6 | 5 | 17 |
Jousiammunta olympialaisissa
1896 •
1900 •
1904 •
1908 •
1912 •
1920 •
1924–1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
Kesäolympialaisten 1904 lajit ja kilpailutapahtumat
Golf | Haavipallo | Jalkapallo | Jousiammunta | Koripallo (Näytöslaji) | Köydenveto | Miekkailu | Nyrkkeily | Paini | Painonnosto | Pyöräily | Roque | Soutu | Tennis | Uimahypyt | Uinti | Vesipallo | Voimistelu | Yleisurheilu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Olympische Sommerspiele 1904/Bogenschießen
Käännös suomeksi
Josep del Hoyo

Josep del Hoyo on espanjalainen lintutieteilijä, joka toimittaa lintukirjasarjaa Handbook of the Birds of the World.
Del Hoyo on koulutukseltaan lääkäri. Hän työskenteli lääkärinä pienessä katalonialaisessa kylässä. Vuonna 1980 hän lähti kahden ystävänsä, joista toinen on hänen vaimonsa, kanssa 13 kuukauden mittaiselle maastoautoretkelle viiteentoista Afrikan maahan. Palattuaan Espanjaan hän päätti jättää lääketieteen ja keskittyä lintutieteeseen. Vuosien valmistautumisen jälkeen hän ryhtyi 1988 toimittamaan kirjaa kaikista maailman linnuista, jonka ensimmäinen osa Handbook of the Birds of the World, Volume 1 (julkaisija Lynx Edicions, jonka osakas Del Hoyo on) ilmestyi syyskuussa 1992. Toimittajina olivat hänen lisäkseen Andrew Elliott ja Jordi Sargatal ja artikkelien kirjoittajat olivat enimmäkseen espanjalaisia lintutieteilijöitä. Kirjasarjan varpuslinnuista kertova 16. osa ilmestyy vuonna 2011, jonka jälkeen kaikkiaan 9 774 lintulajia on kuvailtu.
Del Hoyo on lisäksi videokuvannut lintuja jo vuodesta 1998 lähtien ja julkaissut teoksiaan Lynx Edicionsin The Internet Bird Collection (IBC) sivustossa. Del Hoyo on matkustellut yli 90 maassa ja nähnyt yli 6 900 lintulajia.
Del Hoyo toimi kuuden vuoden ajan DEPANAn, katalonialaisen luonnonsuojelujärjestön puheenjohtajana, ja 1994–2008 hän toimi Espanjan lintutieteellisen yhdistyksen (Sociedad Española de Ornitología, SEO/BirdLife) varapuheenjohtajana. Nykyään hän on BirdLife Internationalin neuvoston jäsen.
Juha Hiltunen

Juha Petteri Hiltunen (s. 25. huhtikuuta 1976 Eno) on suomalainen kreikkalaisroomalaisen tyylin painija. Hän edusti aiemmin Joensuun Voimailu-Kerhoa ja nykyisin Ilmajoen Kisailijoita. Häntä valmentavat Seppo Yli-Hannuksela ja Juha Virtanen.
Hiltunen sijoittui MM-kilpailuissa 66 kg:n sarjassa 23:nneksi 2005, 42:nneksi 2007 ja 12:nneksi 2009. EM-kilpailuissa hän oli samassa sarjassa kolmastoista 2007. Kadettien MM-kilpailuissa hän oli 1992 viides sarjassa 55 kg ja opiskelijoiden MM-kilpailuissa 1998 kuudes sarjassa 63 kg.
Hiltunen on voittanut Suomen-mestaruuden 66 kg:n sarjassa 2007. SM-hopeaa hän on saanut 62 kg:n sarjassa 1995, 63-kiloisissa 1997 ja 1998, 66 kg:n painoluokassa 2003 ja 2004 sekä 69-kiloisissa 2000 ja 2001. SM-pronssia hän on saanut 66-kiloisissa 2005 ja 2009. Vapaapainin SM-kilpailuissa hän sai pronssia 76 kg:n sarjassa 2000.
Hiltunen oli voittamassa beachfutiksen Suomen-mestaruutta FC Nötkötin joukkueessa 2005.
Johanneksenleipäpuut

| Johanneksenleipäpuut |
| --- | --- |
 Johanneksenleipäpuun (Ceratonia siliqua) palkoja.
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Caesalpinioideae
Suku::  Johanneksenleipäpuut Ceratonia  L.
Katso myös
   Johanneksenleipäpuut Wikispeciesissä   Johanneksenleipäpuut Commonsissa 
Infobox OKNimi-testi OK: 
Johanneksenleipäpuut (Ceratonia) on hernekasveihin kuuluva suku, jossa on kaksi lajia. Niistä tunnetumpi on johanneksenleipäpuu, jota viljellään laajasti ravintokasvina varsinkin Välimeren alueella.
Lajit

Ceratonia oreothauma – Alkuperäisenä Jemenissä ja Omanissa.
Johanneksenleipäpuu (Ceratonia siliqua) – Alkuperäisenä Välimereltä Iraniin.